Eduard Grečner

Eduard Grečner (* 21. september 1931, Kopčany) je slovenský filmový scenárista a režisér. Je aj vysokoškolský pedagóg, esejista, básnik a bloger.

Štúdium 
Vyštudoval gymnázium v Skalici. Už počas štúdia na gymnáziu sa začal zaujímať o umenie, konkrétne o literatúru a divadlo. Publikoval svoje básne v rôznych časopisoch a režíroval aj miestne školské divadlo.

Na pražskej FAMU sa najprv rozhodol študovať réžiu v ročníku Václava Wassermana. Onedlho však ochorel na tuberkulózu. Po návrate z liečenia mu lekári odporučili prestúpiť z réžie na odbor dramaturgia a scenáristka. Grečner radu lekárov poslúchol a v rokoch 1950 - 1954 študoval v ročníku M. V. Kratochvíla. Ročník absolvoval, ale bez formálneho ukončenia. Počas štúdia pokračoval na svojej predchádzajúcej literárnej tvorbe a písal recenzie pre Československý rozhlas (1950 - 1953).

Kariéra 
Ďalej pokračoval na svojej predchádzajúcej literárnej tvorbe. Následne začal pracovať ako dramaturg, scenárista a režisér v bratislavských ateliéroch Štúdia hraných filmov na Kolibe. Jeho prvý kontakt s filmovou réžiou mimo školy bol, keď sa stal asistentom réžie dokumentu Štefana Uhra. Nasledovala práca pomocného režiséra na ďalších dvoch Uhrových filmoch - My z deviatej A (1961) a Slnko v sieti (1962). Tiež spolupracoval s Andrejom Lettrichom na jeho stredometrážnom hranom filme Strieborný Favorit (1960). Grečner bol aktívny aj ako scenárista. Pracoval na viacerých televíznych filmoch Vida Horňáka, ako napríklad Mlčanie mora (1963) a Kolíska (1964). Scenáristicky zastrešil aj dokumentárny film Eugena Šinka Etuda (1964).

Eduard Grečner ukázal aj svoje herecké umenie. Účinkoval v dvoch filmoch Petra Solana Boxer a smrť (1962) a Prípad Barnabáš Kos (1964). Popri vyťaženej práci režiséra a scenáristu pokračoval v recenzovaní činnosti z oblasti umenia v publikáciách Mladá tvorba a Kultúrny život. 

Natáčal mnoho televíznych filmov, medzi iným aj snímku Čarodejnica (1971. V danom čase bol zároveň bol odvolaný z natáčania televízneho filmu Šampanské z dôvodu ním publikovanej výzvy k pasívnej rezistencii k udalostiam augusta 1968.
 
Eduard Grečner bol tak do roku 1991 odsunutý do sekcie dabingu. Mimo ňu natočil len dva televízne filmy Mŕtve oči a Príbelská vzbura Janka Kráľa, oba z roku 1978. Na konci osemdesiatych rokov ako prvý predsedal Slovenskému filmovému zväzu. V druhej polovici deväťdesiatych rokov bol predsedom filmovej komisie Štátneho fondu kultúry Pro Slovakia. Prednášal na Univerzite Cyrila a Metoda v Trnave a tiež na Fakulte dramatických umení v Banskej Bystrici. V deväťdesiatych rokoch sa na krátko vrátil k filmovej réžii a natočil dve snímky. Po roku 2000 sa venuje už len dabingu.

V roku 2018 vyšla o ňom monografia českého filmového vedca Milana Cyroňa, na ktorej s ním spolupracoval a sám aj knihu pokrstil. Ide o prvú ponovembrovú českú monografiu venovanú výlučne tvorbe slovenského filmára.

Filmografia 
 1964 	Každý týždeň sedem dní
 1965 	Nylonový mesiac
 1967 	Drak sa vracia
 1971 	Čarodejnica (TV film) 
 1972 	Mŕtve oči (TV film) 
 1978 	Príbeľská vzbura Janka Kráľa (TV film)
 1993 	Pozemský nepokoj
 1996 	Jaškov sen

Herecká filmografia 
 1964 	Prípad Barnabáš Kos

Literatúra 
 2006 Vybrané kapitoly z dejín filmu - skriptá pre 1. ročník
 2015 Film ako voľný verš

Poézia 
 2004 Absolútna žena
 2006 Zakázaná zóna
 2011 Drevený bocian Otta Bartoňa

Audioknihy 
 2018 Siesta v čase pôstu (výber básní z troch zbierok Eduarda Grečnera (Absolútna žena, Zakázaná zóna a Drevený bocian Otta Bartoňa))

O Grečnerovi

Filmy 
 1997 	Eduard Grečner (TV film) 
 1993 	Portréty (TV seriál) 
 1997 Eduard Grečner (TV film) 
 2007 	Martin Slivka - "... muž, ktorý sadil stromy" (TV film)
 2008	Kým sa skončí tento film, MEDZI 4 - 5, 6 (TV film)
 2009 	Koliba, Zlatá šedesátá (TV seriál) 
 2010 	25 ze šedesátých aneb Československá nová vlna
 2013  GEN.sk (TV seriál)

Literatúra

Ocenenia 
 2010 – Cena predsedu Národnej rady Slovenskej republiky - za tvorbu v oblasti kinematografie
 2012 – Slnko v sieti za výnimočný prínos do slovenskej kinematografie
 2012 – Ceny ministra kultúry za rok 2011 – Za celoživotné významné zásluhy o kultúrny rozvoj Slovenskej republiky, osobitne v oblasti slovenskej kinematografie.
 2016 – Tvorivá prémia za audiovizuálnu teóriu a kritiku – za publikáciu Film ako voľný verš
 2017 – Zlatá medaila rektora Akadémie umení Banská Bystrica
 2021 – Identifikačný kód Slovenska

Referencie

Externé odkazy 
 
 
 blog autora

Slovenskí rozhlasoví scenáristi
Slovenskí televízni scenáristi
Slovenskí filmoví scenáristi
Slovenskí filmoví režiséri
Slovenskí televízni režiséri
Osobnosti z Kopčian
Držitelia Slnka v sieti
Čestní členovia SFTA